تورکیه-‌نین ده ایشتیراک ائتدیگی "Sea Breeze-2020"  حربی مانور قارا دنیزده باشلاییب.
حربی مانوردا تورکیه ایله یاناشی امریکا، فرانسا، نروژ، رومانی، بولقاریستان، گورجوستان، ایسپانیا و اوکراینا-‌دان تخمینن 2 مین عسگرین ایشتیراک ائدجگی بیلدیریلیب.
اوکراینا-نین مودافعه ناظیرلیگی‌نین وئردیگی معلوماتدا یئنی نوع کروناویروسون (کووید-19) یاییلماسی سببیندن یالنیز دنیز و هاوا حیسه‌سی‌نین حیاتا کئچیریله جگی مانوردا 20-دن چوخ دؤیوش گمی‌سی، اوچاق و هلیکوپترلرین یئر آلاجاغی وورغولانیب.
آچیقلامادا "Sea Breeze-2020" حربی مانورون مقصدی قارا دنیز بؤلگه‌سینده ثابت‌لیگی و تهلوکه‌سیزلیگی تامین ائتمک‌دیر." ایفاده‌سی یئر آلیب.
حربی مانورلارین 7 گون داوام ائدجگی بیلدیریلیب.
